ประเทศนอร์เวย์

ประเทศในยุโรปเหนือ
61°N 8°E﻿ / ﻿61°N 8°E﻿ / 61; 8
| ราชอาณาจักรนอร์เวย์  ภาษาอื่น ๆ  Kongeriket Norge (บูกโมลนอร์เวย์) Kongeriket Noregรหัส: nno เลื่อนระดับเป็นรหัส: nn  (นีน็อชก์นอร์เวย์) Norgga gonagasriikaรหัส: sme เลื่อนระดับเป็นรหัส: se  (ซามีเหนือ) Vuona gånågisrijkka (Lule Sami) Nöörjen gånkarïjhke (ซามีใต้) Norjan kuninkhaanvaltakunta (Kven)     |
| --- | --- |
   ธงชาติ     ตราแผ่นดิน  
คำขวัญ: ไม่มีa
เพลงชาติ: ยา วีเอ็ลสเกอร์เด็ตเตอลันเนอ ("ใช่แล้ว, เรารักแผ่นดินนี้")    เพลงสรรเสริญพระบารมี: ค็องเงอซังเงิน เพลงของพระเจ้าแผ่นดิน
แสดงลูกโลกแสดงแผนที่ยุโรปที่ตั้งของ ประเทศนอร์เวย์  (เขียว)ในยุโรป  (เขียวและเทาเข้ม)
ที่ตั้งของประเทศนอร์เวย์และดินแดนโพ้นทะเล: สฟาลบาร์, ยานไมเอน, เกาะบูเว, เกาะปีเตอร์ที่ 1 และควีนม็อดแลนด์
เมืองหลวง และเมืองใหญ่สุด: ออสโล 59°56′N 10°41′E﻿ / ﻿59.933°N 10.683°E﻿ / 59.933; 10.683
ภาษาราชการ: นอร์เวย์
: ซามี เคว็น
ภาษาชนกลุ่มน้อยที่ได้รับการยอมรับ: โรมานี Scandoromani
กลุ่มชาติพันธุ์  (2019):   81.8% ชาวนอร์เวย์  18.5% ไม่ใช่ชาวนอร์เวย์ 
ศาสนา  (2019): 75.6% คริสต์ —68.7% คริสตจักรแห่งนอร์เวย์ —6.9% นิกายอื่น ๆ 20.2% ไม่มีศาสนา 3.4% อิสลาม 0.8% อื่น ๆ
เดมะนิม: ชาวนอร์เวย์
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระราชาธิบดีฮารัลด์ที่ 5
• นายกรัฐมนตรี : ยูนัส การ์ สเตอเรอ
• ประธานรัฐสภา : Masud Gharahkhani
• ประธานศาลสูงสุด : Toril Marie Øie
 
สภานิติบัญญัติ: รัฐสภา   L สภาซามี
ประวัติ

• ก่อตั้งรัฐก่อนการรวมชาติ : ค.ศ. 872
• ราชอาณาจักรนอร์เวย์เก่า (จุดสูงสุด) : ค.ศ. 1263
• สหภาพคาลมาร์ : ค.ศ. 1397
• เดนมาร์ก–นอร์เวย์ : ค.ศ. 1524
• ก่อตั้งรัฐใหม่ : 25 กุมภาพันธ์ ค.ศ. 1814
• รัฐธรรมนูญ : 17 พฤษภาคม ค.ศ. 1814
• สหราชอาณาจักรสวีเดนและนอร์เวย์ : 4 พฤศจิกายน ค.ศ. 1814
• การยุบสหภาพระหว่างนอร์เวย์และสวีเดน : 7 มิถุนายน ค.ศ. 1905
 
พื้นที่
• รวม: 385,207 ตารางกิโลเมตร (148,729 ตารางไมล์) (อันดับที่ 61b)
• แหล่งน้ำ (%): 5.32 (2015)
ประชากร
• 2025 ประมาณ:  5,594,340 (อันดับที่ 118)
• ความหนาแน่น: 14.5 ต่อตารางกิโลเมตร (37.6 ต่อตารางไมล์) (อันดับที่ 213)
จีดีพี (อำนาจซื้อ) : 2020 (ประมาณ)
• รวม: 350 พันล้านดอลลาร์สหรัฐ (อันดับที่ 49)
• ต่อหัว: 64,856 ดอลลาร์สหรัฐ (อันดับที่ 6)
จีดีพี (ราคาตลาด) : 2020 (ประมาณ)
• รวม: 366 พันล้านดอลลาร์สหรัฐ (อันดับที่ 33)
• ต่อหัว: 67,987 ดอลลาร์สหรัฐ (อันดับที่ 4)
จีนี (2019):  25.4 ต่ำ
เอชดีไอ (2022):  0.966 สูงมาก · อันดับที่ 2
สกุลเงิน: โครเนอร์นอร์เวย์ (NOK)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
รูปแบบวันที่: วว.ดด.ปปปป
ไฟบ้าน: 230 โวลต์ - 50 เฮิร์ซ
ขับรถด้าน: ขวา
รหัสโทรศัพท์: +47
โดเมนบนสุด: .nod
 ประเทศนี้ไม่มีคำขัวญอย่างเป็นทางการ แต่จากคำสาบานในสภาร่างรัฐธรรมนูญของนอร์เวย์ประจำปี 1814 สามารถถือเป็นคำขวัญอย่างไม่เป็นทางการที่ใกล้เคียงที่สุด: Enige og tro inntil Dovre faller (บูกโมล) Einige og tru inntil Dovre fell (นีนอชก์) "สามัคคีและภักดีจนกว่าโดฟเรล่มสลาย" รวมแผ่นดินใหญ่ สฟาลบาร์และยานไมเอน (ถ้าไม่รวมดินแดนพึ่งพิง จะเป็นประเทศที่มีขนาดใหญ่เป็นอันดับที่ 67 โดยมีพื้นที่ 323,802 ตารางกิโลเมตร) จำนวนร้อยละนี้มีพื้นที่แผ่นดินใหญ่ สฟาลบาร์ และยานไมเอน ซึ่งรวมแผ่นน้ำแข็งเป็น"พื้นดิน" ทำให้มีพื้นที่ 19,940.14/(365,246.17+19,940.14).[ต้องการอ้างอิง] มี 2 รหัสที่ได้จองไว้แต่ไม่ได้ใช้ คือ .sj สำหรับสฟาลบาร์และยานไมเอน .bv สำหรับเกาะบูแว 
นอร์เวย์ (อังกฤษ: Norway; บูกโมลนอร์เวย์: Norge; นีน็อชก์นอร์เวย์: Noreg; ซามีเหนือ: Norga) มีชื่อทางการว่า ราชอาณาจักรนอร์เวย์ (อังกฤษ: Kingdom of Norway; บูกโมลนอร์เวย์: Kongeriket Norge; นีน็อชก์นอร์เวย์: Kongeriket Noreg) เป็นประเทศในกลุ่มนอร์ดิก ตั้งอยู่ในยุโรปเหนือ ส่วนตะวันตกของคาบสมุทรสแกนดิเนเวีย มีอาณาเขตจรดประเทศสวีเดน ฟินแลนด์ และรัสเซีย และมีอาณาเขตทางทะเลจรดมหาสมุทรแอตแลนติก ใกล้กับประเทศเดนมาร์กและสหราชอาณาจักร นอร์เวย์เป็นประเทศที่มีชายฝั่งยาวใกล้กับช่องแคบสแกเกอร์แรก และเป็นที่ตั้งของฟยอร์ดที่มีชื่อเสียง นอร์เวย์มีพื้นที่ทั้งหมด 385,207 ตารางกิโลเมตร (148,729 ตารางไมล์) มีเมืองหลวงคือกรุงออสโลซึ่งยังเป็นเมืองที่มีประชากรมากที่สุด ตามมาด้วยบาร์เกิน, สตาวังเงอร์ และทร็อนไฮม์ นอร์เวย์มีประชากรราว 5.5 ล้านคนใน ค.ศ. 2024 ภาษาราชการคือภาษานอร์เวย์และภาษาซามี โดยได้รับอิทธิพลมาจากการตั้งถิ่นฐานของชาวซามีซึ่งยังคงอาศัยอยู่ในดินแดนปัจจุบัน
ดินแดนหมู่เกาะที่อยู่ใกล้เคียง ได้แก่ สฟาลบาร์และยานไมเอน ต่างก็อยู่ภายใต้อำนาจอธิปไตยของนอร์เวย์และถือว่าเป็นส่วนหนึ่งของราชอาณาจักร ในขณะที่เกาะบูแวในมหาสมุทรแอตแลนติกใต้ และเกาะปีเตอร์ที่ 1 ในมหาสมุทรแปซิฟิกใต้นั้น มีฐานะเป็นอาณานิคมของนอร์เวย์เท่านั้น ไม่ถือเป็นส่วนหนึ่งของราชอาณาจักร นอร์เวย์ยังอ้างสิทธิ์เหนือดินแดนควีนม็อดแลนด์ในทวีปแอนตาร์กติกาซึ่งเป็นที่ตั้งของสถานีวิจัย สมเด็จพระราชาธิบดีฮารัลด์ที่ 5 เป็นกษัตริย์พระองค์ปัจจุบัน และมี ยูนัส การ์ สเตอเรอ เป็นนายกรัฐมนตรีมาตั้งแต่ ค.ศ. 2021 นอร์เวย์มีฐานะรัฐอธิปไตยรวมที่มีระบอบราชาธิปไตยตามรัฐธรรมนูญ นอร์เวย์แบ่งอำนาจรัฐผ่านรัฐสภา คณะรัฐมนตรี และศาลฎีกาตามที่กำหนดไว้ในรัฐธรรมนูญตั้งแต่ ค.ศ. 1814 และแบ่งระบบการปกครองออกเป็นสองระดับหลัก ๆ ได้แก่ระดับเทศมณฑลและเทศบาล
ราชอาณาจักรก่อตั้งขึ้นใน ค.ศ. 872 จากการควบรวมของอาณาจักรย่อยจำนวนมากและดำรงอยู่อย่างต่อเนื่องเป็นเวลา 1,149 ปี นอร์เวย์เป็นส่วนหนึ่งของราชอาณาจักรเดนมาร์ก-นอร์เวย์ ระหว่าง ค.ศ. 1537–1814 และเป็นส่วนหนึ่งของราชอาณาจักรสวีเดนระหว่าง ค.ศ. 1814–1905 นอร์เวย์วางตัวเป็นกลางในช่วงสงครามโลกครั้งที่หนึ่ง จนถึงเดือนเมษายน ค.ศ. 1940 ก่อนจะเข้าร่วมเมื่อถูกรุกรานและครอบครองโดยนาซีเยอรมนีจนสิ้นสุดสงครามโลกครั้งที่สอง นอร์เวย์มีความสัมพันธ์ใกล้ชิดกับทั้งสหภาพยุโรปและสหรัฐ เป็นผู้ร่วมก่อตั้งของสหประชาชาติ, เนโท, สมาคมการค้าเสรียุโรป, สภายุโรป, สนธิสัญญาแอนตาร์กติก และสภานอร์ดิก และเป็นสมาชิกของเขตเศรษฐกิจยุโรป องค์การการค้าโลก และ องค์การเพื่อความร่วมมือและการพัฒนาทางเศรษฐกิจ และยังเป็นส่วนหนึ่งของพื้นที่เชงเกน นอร์เวย์มีความสัมพันธ์ทางวัฒนธรรมและภาษาที่ใกล้ชิดกับเพื่อนบ้านในสแกนดิเนเวีย โดยภาษานอร์เวย์ยังเข้าใจร่วมกันได้กับภาษาเดนมาร์กและสวีเดนในบางบริบท
นอร์เวย์เป็นประเทศพัฒนาแล้ว เป็นหนึ่งในประเทศที่มีความมั่นคงทางเศรษฐกิจสูง โดยมีรายได้เฉลี่ยต่อหัวสูงเป็นอันดับ 4 และอันดับ 8 ของโลกตามการจัดอันดับโดยธนาคารโลกและกองทุนการเงินระหว่างประเทศตามลำดับ นอร์เวย์มีกองทุนความมั่งคั่งแห่งชาติที่ใหญ่ที่สุดในโลก โดยมีมูลค่าถึง 1.3 ล้านล้านดอลลาร์สหรัฐ รัฐบาลพัฒนาประเทศด้วยนโยบายเศรษฐกิจโดยยึดตัวแบบนอร์ดิก เช่นเดียวกับประเทศอื่นในสแกนดิเนเวีย โดยมีระบบสวัสดิการและประกันสังคมที่มีคุณภาพ และให้ความสำคัญกับความเท่าเทียมกันของประชากร ประชากรนอร์เวย์ได้รับการจัดอันดับสูงในด้านการศึกษา และทักษะภาษาอังกฤษ นอร์เวย์มีจุดเด่นในภาคอุตสาหกรรม โดยมีปริมาณสำรองของปิโตรเลียม, แก๊สธรรมชาติ, แร่ธาตุ, ไม้แปรรูป, อาหารทะเล, และน้ำจืดจำนวนมาก อุตสาหกรรมปิโตรเลียมมีสัดส่วนประมาณหนึ่งในสี่ของผลิตภัณฑ์มวลรวมภายในประเทศ นอร์เวย์ยังเป็นผู้ส่งออกน้ำมันและแก๊สธรรมชาติรายใหญ่ที่สุดของโลกในบรรดาประเทศนอกตะวันออกกลาง นอร์เวย์ได้รับการจัดอันดับดัชนีการพัฒนามนุษย์ที่สูงที่สุดในโลกตั้งแต่ ค.ศ. 2009 และเป็นประเทศที่มีการขจัดความเหลื่อมล้ำทางสังคมสูงที่สุดใน ค.ศ. 2018 และเป็นประเทศที่มีอัตราความสุขของประชากรสูงสุดใน ค.ศ. 2017 รวมทั้งอันดับหนึ่งในด้านดัชนีความซื่อสัตย์, เสรีภาพ และประชาธิปไตย และเป็นหนึ่งในประเทศที่มีอัตราการก่ออาชญากรรมที่ต่ำที่สุดในโลก นอร์เวย์ยังมีชื่อเสียงในการชมแสงเหนือซึ่งดึงดูดนักท่องเที่ยวจำนวนมาก